पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। राजस्थान विश्वविद्यालय के खिलाडिय़ों के लिए सत्र 2013-14 खुशखबरी लेकर आ रहा है। भारतीय विश्वविद्यालय संघ, नई दिल्ली की ओर से इस सत्र में राजस्थान को मेजबानी करने के चार बड़े अवसर दिए गए हैं। इनमें हैंडबॉल का वेस्ट जोन इंटर यूनिवर्सिटी टूर्नामेंट और ऑल इंडिया इंटर यूनिवर्सिटी टूर्नामेंट होगा। वहीं बास्केटबॉल मेन्स का वेस्ट जोन इंटर यूनिवर्सिटी टूर्नामेंट भी खेला जाएगा। इसके साथ ही वॉलीबॉल गल्र्स का वेस्ट जोन इंटर यूनिवर्सिटी टूर्नामेंट की मेजबानी भी इस बार राजस्थान यूनिवर्सिटी को दी गई है। हालांकि इन टूर्नामेंट की अभी तारीखें घोषित नहीं हो पाई हैं।
खिलाडिय़ों को होगा फायदा :
मेजबान खिलाडिय़ों को होम ग्राउंड पर दर्शकों और पिच का सपोर्ट मिलेगा। खिलाडिय़ों को बाहर से आने वाली टीमों और कोचेज से नई स्किल सीखने को मिलेगी। एक-दूसरे को कल्चर जानने का मौका मिलेगा।
ऐसी मिली मेजबानी :
विश्वविद्यालय से गत सत्र में हॉकी वेस्ट जोन और ऑल इंडिया इंटर यूनिवर्सिटी की मेजबानी की थी। जहां भारतीय संघ ने अच्छे परिणामों और सुविधाओं को देखते हुए फिर मौका दिया है।
खेल छात्रावास की कमी :
विश्वविद्यालय बड़े आयोजन तो करता है, पर यहां खिलाडिय़ों को ग्राउंड के पास में ही रुकवाने की कोई विशेष सुविधा नहीं है। यहां पिछले कई सालों से चल रही खेल छात्रावास बनाने का प्रोजेक्ट अटका हुआ है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn